2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงและพัฒนาการที่สำคัญ

ประวัติความเป็นมาโดยย่อของบริษัทฯมีดังนี้

+-------+--------------------------------------------------------------+
| 2534  | -   บริษัท ไทยน๊อคซ์ สเตนเลส จำกัด (มหาชน) (เดิมคือ บริษัท ไทยน๊อคซ์    |
|       |     สตีล จำกัด) ก่อตั้งขึ้นในปี 2534 ในฐานะบริษัทฯร่วมทุนระหว่าง (1) กลุ่ม  |
|       |     มหากิจศิริ (2) กลุ่มผู้ผลิตเหล็กกล้าไร้สนิมจากประเทศญี่ปุ่น (3) กลุ่มอิลวา  |
|       |     เอสพีเอ และ (4) กลุ่มอาร์ซีลอร์ (Arcelor)                      |
|       |     ซึ่งเป็นผู้ผลิตเหล็กกล้าและเหล็กกล้าไร้สนิมรายใหญ่ที่สุดในโลก (เดิมเป็นกลุ่ม |
|       |     USINOR และ Ugine)                                        |
+-------+--------------------------------------------------------------+
| 2535  | -   เริ่มก่อสร้างโรงงานผลิตเหล็กกล้าไร้สนิมบนพื้นที่ 128 ไร่               |
|       |     ซึ่งตั้งอยู่ในนิคมอุตสาหกรรมระยองอินดัสเตรียลปาร์ค ตำบลมาบข่า         |
|       |     กิ่งอำเภอนิคมพัฒนา จังหวัดระยอง                                |
|       |     ซึ่งโรงงานดังกล่าวอยู่ในเขตอุตสาหกรรมพื้นที่ชายฝั่งตะวันออก            |
+-------+--------------------------------------------------------------+
| 2536  | -   การก่อสร้างโรงงานผลิตเหล็กกล้าไร้สนิมในระยะแรก (Phase I)        |
|       |     เสร็จสมบูรณ์ โดยมีกำลังการผลิต 60,000 ตันต่อปี                    |
|       |     โดยสามารถเริ่มประกอบการเชิงพาณิชย์ในเดือนพฤศจิกายน              |
+-------+--------------------------------------------------------------+
| 2539  | -   บริษัทฯเริ่มดำเนินการก่อสร้างโรงงานในระยะที่สอง (Phase II)        |
|       |     เพื่อขยายกำลังการผลิตเป็น 160,000 ตันต่อปี                       |
|       |     โดยการเพิ่มกำลังการผลิตจะเป็นการเพิ่มเป็นขั้นๆ                     |
+-------+--------------------------------------------------------------+
| 2540  | -   บริษัทฯได้ทำการติดตั้งเครื่องรีดเย็นเซนด์ซิเมียร์ เครื่องที่ 2 (Sendzimir  |
|       |     Cold-Rolling Mill : ZRM2)                                |
|       |                                                              |
|       | -   บริษัทฯสามารถเพิ่มกำลังการผลิตเป็น 120,000 ตันต่อปี                |
+-------+--------------------------------------------------------------+
| 2541  | -   บริษัทฯได้ทำการติดตั้งกระบวนการอบอ่อนสำหรับผิวมันเงา (Bright       |
|       |     Annealing Line)                                          |
|       |     ทำให้บริษัทฯสามารถดำเนินการผลิตสินค้าในรูปแบบที่ครบถ้วนมากขึ้น        |
+-------+--------------------------------------------------------------+
| 2542  | -   บริษัทฯสามารถเพิ่มกำลังการผลิตเป็น 160,000 ตันต่อปี                |
|       |                                                              |
|       | -   บริษัทฯได้รับ ISO 9002                                       |
|       |     ซึ่งเป็นเครื่องหมายรับรองมาตรฐานระบบบริหารและจัดการคุณภาพ         |
+-------+--------------------------------------------------------------+
| 2543  | -   บริษัทฯได้รับ ISO 14001                                      |
|       |     ซึ่งเป็นเครื่องหมายรับรองมาตรฐานระบบบริหารและจัดการสิ่งแวดล้อม      |
+-------+--------------------------------------------------------------+
| 2544  | -   บริษัทฯดำเนินการเดินเครื่อง skin pass และ tension leveler      |
|       |     บนกระบวนการอบอ่อนและขจัดออกไซด์                             |
|       |                                                              |
|       | -   บริษัทฯได้เริ่มดำเนินโครงการ TPM (Total Productive Management) |
|       |                                                              |
|       | -   บริษัทฯได้รับรางวัลผู้ส่งออกสินค้าไทยดีเด่น                          |
|       |     ประเภทสินค้าที่ใช้ตราสินค้าของตนเอง ประจำปี 2544 (Prime          |
|       |     Minister’s Export Award on the category of Brand Name)   |
+-------+--------------------------------------------------------------+
| 2545  | -   บริษัทฯได้เริ่มดำเนินการตามโปรแกรม TOP (Total Operative        |
|       |     Program) ของ McKinsey                                    |
|       |     โดยโครงการดังกล่าวเป็นโครงก                                 |
|       | ารในการดำเนินกระบวนการผลิตเพื่อให้เกิดประสิทธิภาพสูงสุดและลดต้นทุนการผลิต |
|       |     ทั้งนี้ การตรวจสอบและวิเคราะห์กระบวนการต่างๆ                    |
|       |     ได้ดำเนินการตั้งแต่เดือนมีนาคม 2545 ภายใต้ชื่อที่บริษัทฯใช้เรียกภายในว่า  |
|       |     โปรแกรม “TPM Plus”                                       |
|       |                                                              |
|       | -   บริษัทฯได้รับ OHSAS 18001                                    |
|       |     ซึ่งเป็นเครื่องหมายรับรองมาตรฐานระบบบริหารและจัดการความปลอดภัย    |
+-------+--------------------------------------------------------------+
| 2546  | -   บริษัทฯได้ดำเนินการปรับโครงสร้างทางการเงินของบริษัทฯ              |
|       |     โดยบริษัทฯทำการลดมูลค่าหุ้นสามัญของบริษัทฯจาก 32 บาทต่อหุ้นเป็น 29    |
|       |     บาทต่อหุ้นของทุนจดทะเบียนจำนวน 149,028,540 หุ้น                 |
|       |     เพื่อลดผลขาดทุนสะสมและได้เพิ่มทุนจดทะเบียนของบริษัทฯจาก            |
|       |     4,321,827,660 บาท เป็น 7,670,411,666 บาท                  |
|       |     โดยการเพิ่มท                                               |
|       | ุนดังกล่าวเป็นการเพิ่มทุนจากกลุ่มอาร์ซิลอร์ซึ่งเป็นผู้ถือหุ้นและเป็นเจ้าหนี้ของบริษัทฯ |
|       |     นอกจากนั้น                                                 |
|       |     บริษัทฯยังได้รับการยกเว้นหนี้ในส่วนของดอกเบี้ยค้างจ่ายเป็นจำนวนเงิน     |
|       |     1,285 ล้าน และบริษัทฯได้ชำระคืนเงินกู้บางส่วนซึ่งส่งผลให้ ณ สิ้นปี 2546  |
|       |     บริษัทฯมีหนี้และดอกเบี้ยค้างจ่ายจำนวน 1,495 ล้านบาท                |
|       |                                                              |
|       | -   บริษัทฯได้ปรับปรุงกระบวนการผลิตของบริษัทฯ (debottleneck)         |
|       |     ทำให้มีกำลังการผลิตรวมเพิ่มขึ้นเป็น 200,000 ตัน ต่อปี                |
|       |                                                              |
|       | -   บริษัทฯได้รับ ISO 9001: 2000                                 |
|       |     ซึ่งเป็นเครื่องหมายรับรองมาตรฐานระบบบริหารและจัดการคุณภาพ         |
+-------+--------------------------------------------------------------+
| 2547  | -   บริษัทฯได้มียอดการผลิตเหล็กกล้าไร้สนิมรีดเย็นสะสมครบ 1,000,000 ตัน   |
|       |     นับตั้งแต่ก่อตั้ง                                               |
|       |     ซึ่ง                                                       |
|       | นับเป็นการยืนยันความเป็นผู้นำในการผลิตเหล็กกล้าไร้สนิมรีดเย็นในภูมิภาคอาเซียน |
|       |                                                              |
|       | -   บริษัทฯได้รับ ISO 17205                                      |
|       |     ซึ่งเป็นเครื่องหมายรับรองระบบบริหารและจัดการคุณภาพสำหรับห้องทดลอง   |
|       |                                                              |
|       | -   บริษัทฯได้มีการปรับโครงสร้างผู้ถือหุ้น                              |
|       |     โดยกลุ่มอาร์ซีลอร์ได้ขายหุ้นทั้งหมดที่ถือในบริษัทฯให้กับกลุ่มมหากิจศิริ        |
|       |     ส่งผลให้สัดส่วนการถือหุ้นของกลุ่มมหากิจศิริ เพิ่มขึ้นเป็นร้อยละ 96.1 โดย   |
|       |     ประกอบด้วย คุณประยุทธ มหากิจศิริ ถือหุ้นร้อยละ 25.2 บริษัท           |
|       |     เลควูดคันทรี่คลับ จำกัด ถือหุ้นร้อยละ3.5 บริษัทเลควูดแลนด์ จำกัด        |
|       |     ถือหุ้นร้อยละ 66.5 และบริษัท ไทยฟิล์มอินดัสตรี่ จำกัด (มหาชน)         |
|       |     ถือหุ้นร้อยละ 0.9                                            |
|       |                                                              |
|       | -   บริษัทฯได้ดำเนินการแปลงสภาพบริษัทฯเป็นบริษัทมหาชนเมื่อวันที่ 26 เมษายน |
|       |     2547                                                     |
|       |                                                              |
|       | -   บริษัทฯได้จดทะเบียนเปลี่ยนชื่อเป็น บริษัท ไทยน๊อคซ์ สเตนเลส จำกัด      |
|       |     (มหาชน) ในเดือนมิถุนายน 2547                                |
|       |                                                              |
|       | -   ตลาดหลักทร                                                |
|       | ัพย์แห่งประเทศไทยโดยคณะกรรมการตลาดหลักทรัพย์ได้สั่งให้รับหุ้นสามัญของบริษัทฯ |
|       |     เป็นหลักทรัพย์จดทะเบียนในตลาดหลักทรัพย์และกำหนดการซื้อขายตั้งแต่วันที่   |
|       |     14 ธันวาคม 2547                                           |
+-------+--------------------------------------------------------------+
| 2548  | -   ที่ประชุมสามัญผู้ถือหุ้นประจำปี ครั้งที่ 1/2548 ของบริษัท ไทยน๊อคซ์        |
|       |     สเตนเลส จำกัด (มหาชน) ในวันที่ 25 เมษายน 2548 มีมติให้บริษัทฯ     |
|       |     จ่ายเงินปันผลจำนวน 800 ล้านบาท หรือ 0.10                      |
|       |     บาทต่อหุ้นสำหรับหุ้นสามัญจำนวน 8,000,000,000 หุ้น                 |
|       |                                                              |
|       |    ทั้งนี้ได้จ่ายจากกำไรส่วนที่ได้รับการส่งเสริมการลงทุนโดยจ่ายเงินปันผลในวันที่ |
|       |     12 พฤษภาคม 2548                                          |
|       |                                                              |
|       | -   ในการประชุมวิสามัญผู้ถือหุ้น ครั้งที่ 1/2548 ของบริษัท ไทยน๊อคซ์ สเตนเลส |
|       |     จำกัด (มหาชน) ในวันที่ 13 ตุลาคม 2548                         |
|       |     ที่ประชุมมีมติเป็นเอกฉันท์อนุมัติแก้ไขข้อบังคับบริษัทฯ ข้อที่ 10             |
|       |     โดยเปลี่ยนแปลงดังนี้                                          |
|       |                                                              |
|       |   จาก                                                        |
|       |                                                              |
|       | “ห้ามมิให้บริษัทรับจำนำหุ้นของบริษัทเอง”                               |
|       |                                                              |
|       | มาเป็น                                                        |
|       |                                                              |
|       |  “บริษัท                                                       |
|       | สามารถซื้อหุ้นของบริษัทคืนและจำหน่ายหุ้นดังกล่าวออกไปภายในเวลาที่กำหนดในกฎ |
|       |                                                              |
|       |  กระ                                                         |
|       | ทรวง ตามบทบัญญัติแห่งกฎหมายว่าด้วยบริษัทมหาชนจำกัด และกฎหมายว่าด้วยหลัก  |
|       |                                                              |
|       |  ทรัพ                                                         |
|       | ย์และตลาดหลักทรัพย์ ในกรณีที่บริษัทไม่จำหน่าย หรือไม่สามารถจำหน่ายหุ้นทั้งหมดที่ |
|       |                                                              |
|       |  บริษัทไ                                                       |
|       | ด้ซื้อคืนภายในเวลาที่กำหนด บริษัทจะลดทุนจดทะเบียนที่ชำระแล้ว โดยวิธีการตัดหุ้น |
|       |                                                              |
|       |  จดทะเบียนในส่วนที่จำหน่ายไม่ได้                                    |
|       |                                                              |
|       | หุ้นที่บริษัทถืออยู่นั้นจะไม่นับเป็นองค์ประชุมในการประชุมผู้ถือหุ้น                |
|       | รวมทั้งไม่มีสิทธิในการ                                             |
|       |                                                              |
|       | ออกเสียงลงคะแนนและสิทธิในการรับเงินปันผลด้วย                        |
|       |                                                              |
|       | บริษัทสามารถซื้อหุ้นของบริษัทคืน ตามที่ระบุไว้ในวรรคก่อน                   |
|       | ซึ่งต้องได้รับอนุมัติจากผู้ถือหุ้น                                        |
|       |                                                              |
|       | ของบริษัท อย่างไรก็ตาม                                           |
|       | คณะกรรมการบริษัทมีอำนาจที่จะอนุมัติการซื้อหุ้นคืนไม่เกินร้อยละ 10            |
|       |                                                              |
|       | ของหุ้นจดทะเบียนที่ชำระแล้วทั้งหมด”                                  |
|       |                                                              |
|       | -   บริษัทฯ ได้ซื้อหุ้นคืน จำนวน 204,290,900 หุ้น ณ วันที่ 31 ธันวาคม 2548 |
|       |     แล้ว                                                      |
|       |                                                              |
|       | -   บริษัทฯได้เปลี่ยนแปลงชื่อย่อหลักทรัพย์ในระบบการซื้อขายหลักทรัพย์         |
|       |     จากชื่อย่อเดิม: "TNX" มาเป็นชื่อย่อใหม่: "INOX" นับตั้งแต่วันที่ 27      |
|       |     มกราคม 2549 เป็นต้นมา                                      |
|       |                                                              |
|       | -   เมื่อวันที่ 24 มกราคม 2549 บริษัทฯ                              |
|       |     มีมติให้จ่ายเงินปันผลระหว่างการของผลประกอบการตั้งแต่วันที่ 1 มกราคม   |
|       |     2548 ถึงวันที่ 30 กันยายน 2548                                |
|       |     โดยจ่ายจากกำไรส่วนที่ได้รับการส่งเสริมการลงทุนทั้งจำนวน             |
|       |     รวมเป็นจำนวนเงิน 194 ล้านบาท หรือ หุ้นละ 0.025 บาท             |
|       |     ซึ่งหุ้นจำนวนดังกล่าวนี้ได้หักหุ้นซื้อคืนที่บริษัทซื้อคืนจำนวน 204,290,900     |
|       |     หุ้นแล้ว และได้จ่ายเงินปันผลในวันที่ 23 กุมภาพันธ์ 2549 ที่ผ่านมา        |
|       |     โดยจะรายงานให้ที่ประชุมสามัญประจำปีครั้งที่ 1/2549 ในวันที่ 28 เมษายน |
|       |     2549 เพื่อรับทราบ นอกจากนี้บริษัทฯ                              |
|       |     จะไม่มีการจ่ายเงินปันผลจากผลประกอบการสำหรับงวด วันที่ 1 ตุลาคม     |
|       |     2548 – 31 ธันวาคม 2548                                    |
|       |                                                              |
|       | -   บริษัทฯมีกำลังการผลิตเหล็กกล้าไร้สนิมรีดเย็นจำนวนประมาณ 200,000     |
|       |     ตันต่อปี และคาดว่าจะเต็มกำลังผลิต 200,000 ตันต่อปีในปี 2550         |
|       |     จากแผนธุรกิจในระยะยาวของบริษัทฯ บริษัทฯ                        |
|       |     จะมีกำลังการผลิตเหล็กไร้สนิมรีด                                 |
|       | เย็นไม่เพียงพอกับความต้องการของตลาดทั้งภายในประเทศและต่างประเทศตั้งแต่ปี |
|       |     2551 เป็นต้นไป บริษัทฯ                                       |
|       |     จึงตัดสินใจลงทุนขยายกำลังการผลิตเหล็กไร้สนิมรีดเย็น เพิ่มขึ้นอีก 100,000 |
|       |     ตันต่อปี (จาก 200,000 ตันต่อปี เป็น 300,000 ตันต่อปี)              |
|       |     ซึ่งจะทำให้ต้นทุนเฉลี่ยต่อตันลดลง                                 |
|       |     ทั้งนี้โครงการขยายกำลังการผลิตเหล็กไร้สนิมรีดเย็น                   |
|       |     ได้แจ้งผู้สนใจลงทุนในบริษัทฯ ผ่านหนังสือชี้ชวนเสนอขายหุ้นสามัญของบริษัทฯ  |
|       |     ในเดือนธันวาคม 2547 แล้ว                                    |
+-------+--------------------------------------------------------------+

2.2 ภาพรวมการประกอบธุรกิจของบริษัทฯ

บริษัทฯเป็นผู้ผลิตเหล็กกล้าไร้สนิมรีดเย็นรายเดียวในประเทศและเป็นผู้นำในตลาดเหล็กกล้าไร้สนิมรีดเย็นในภูมิภาคอาเซียน
โดยได้เริ่มดำเนินการผลิตตั้งแต่ 2536
ซึ่งบริษัทฯสามารถเพิ่มยอดการจำหน่ายเหล็กกล้าไร้สนิมรีดเย็นมาอย่างต่อเนื่อง นอกจากนั้น
บริษัทฯยังสามารถขยายส่วนแบ่งการตลาดของตลาดเหล็กกล้าไร้สนิมรีดเย็นในประเทศและขยายยอดการส่งออกผลิตภัณฑ์มาโดยตลอด

ในปัจจุบัน บริษัทฯมีกำลังการผลิตเหล็กกล้าไร้สนิมรีดเย็นจำนวนประมาณ 200,000 ตันต่อปี
โดยโรงงานของบริษัทฯตั้งอยู่ที่นิคมอุตสาหกรรมระยองอินดัสเตรียลปาร์ค ทั้งนี้
โรงงานของบริษัทฯเป็นโรงงานที่มีความทันสมัยซึ่งส่งผลให้บริษัทฯสามารถผลิตสินค้าที่มีความหลากหลาย
มีคุณภาพสูง และมีประสิทธิภาพที่ดี
โดยในปัจจุบันบริษัทฯได้ดำเนินการผลิตและจำหน่ายเหล็กกล้าไร้สนิมรีดเย็นหลักๆ 2 ชนิด ได้แก่
เหล็กกล้าไร้สนิมรีดเย็นชนิดออสเตนิติก (Cold-Rolled Austenitic Stainless Steel)
และเหล็กกล้าไร้สนิมรีดเย็นชนิดเฟอร์ริติก (Cold-Rolled Ferritic Stainless Steel)
ทั้งนี้
เครื่องจักรของบริษัทฯสามารถผลิตเหล็กกล้าไร้สนิมรีดเย็นได้หลายชนิดขึ้นอยู่กับชนิดของม้วนเหล็กไร้สนิมรีดร้อนที่ใช้ในการผลิตโดยผลิตภัณฑ์ของบริษัทฯเป็นเหล็กกล้าไร้สนิมรีดเย็นเกรดต่างๆ
ในรูปแบบแผ่นเหล็กกล้าไร้สนิมรีดเย็น ม้วนเหล็กกล้าไร้สนิมรีดเย็น และ
ม้วนเหล็กกล้าไร้สนิมรีดเย็นชนิดแผ่นแถบ แตกต่างกันตามความต้องการของลูกค้า

การดำเนินธุรกิจของบริษัทฯเริ่มจากการนำเข้าม้วนเหล็กไร้สนิมรีดร้อน (Hot-Rolled
Stainless Steel Coils) จากต่างประเทศ
(เนื่องจากประเทศไทยยังไม่มีผู้ผลิตม้วนเหล็กไร้สนิมรีดร้อนที่ใช้ในการผลิตเหล็กกล้าไร้สนิมรีดเย็น)
ซึ่งม้วนเหล็กไร้สนิมรีดร้อนนี้จะผ่านกระบวนการทางความร้อน การกัดด้วยกรด การรีดลดขนาด
และการรีดผิว เพื่อให้ได้เหล็กกล้าไร้สนิมรีดเย็นที่มีมาตรฐานสากล
โดยบริษัทฯจะจำหน่ายผลิตภัณฑ์ดังกล่าวทั้งในประเทศและต่างประเทศ
ซึ่งการจำหน่ายดังกล่าวจะดำเนินการโดยการจำหน่ายให้กับลูกค้าโดยตรงและการจำหน่ายผ่านตัวแทนจำหน่าย

  -------------------------------- ---------- ------- ---------- ------- ---------- -------
  ตาราง 1 : โครงสร้างรายได้ของบริษัทฯ                                                   

  ประเภทของผลิตภัณฑ์                  ปี 2546             ปี 2547             ปี 2548     

                                   ล้านบาท     ร้อยละ   ล้านบาท     ร้อยละ   ล้านบาท     ร้อยละ

  ขายสุทธิ                           12,252.7   96.8    14,540.7   99.1    13,421.5   99.7

  กำไรจากอัตราแลกเปลี่ยน – สุทธิ        393.2      3.1     -          -       -          -

  โอนกลับส่วนลดจ่ายตามปริมาณซื้อค้างจ่าย   -          -       109.8      0.7     -          -

  รายได้อื่น                          17.5       0.1     22.4       0.2     47.7       0.3

  รวมรายได้                         12,663.3   100.0   14,672.9   100.0   13,469.2   100.0
  -------------------------------- ---------- ------- ---------- ------- ---------- -------

2.3 โครงสร้างรายได้

2.4 จุดเด่นในการประกอบธุรกิจ

2.4.1 ผู้นำตลาดเหล็กกล้าไร้สนิมรีดเย็นในประเทศและภูมิภาคอาเซียน

อุตสาหกรรมเหล็กกล้าไร้สนิมรีดเย็นในตลาดโลก ยังคงอยู่ในช่วงขยายตัว
ภายหลังการฟื้นตัวทางเศรษฐกิจของประเทศต่าง ๆ ทั่วโลก
โดยมีภูมิภาคอาเซียนเป็นตัวนำการเจริญเติบโต การบริโภคเหล็กกล้าไร้สนิมทุกประเภท
คิดเป็นร้อยละ 53.3 ของปริมาณการบริโภคทั่วโลก และประเทศจีน
ประเทศเดียวมีการบริโภคเหล็กกล้าไร้สนิมถึง ร้อยละ 23 ของปริมาณการบริโภคทั่วโลก

บริษัทฯ ยังคงเป็นผู้นำของตลาดเหล็กกล้าไร้สนิมรีดเย็นในประเทศ โดยส่วนแบ่งการตลาดในปี
2548 เท่ากับร้อยละ 40.8 ของตลาดเหล็กกล้าไร้สนิมรีดเย็นในประเทศทั้งหมด
โดยส่วนแบ่งการตลาดที่เหลือมาจากการนำเข้าจากต่างประเทศ โดยผู้ใช้และผู้ค้าเหล็ก
ซึ่งผู้ผลิตเหล็กกล้าไร้สนิมที่เป็นคู่แข่งที่สำคัญได้แก่ Nippon Steel & Sumikin Stainless
Steel Corporation, Nisshin Steel, JFE Steel Corporation, Nippon Yakin
Kogyo, Nippon Metal Industry,TISCO , YUSCO และ Acerinox-Columbus เป็นต้น
อย่างไรก็ตาม บริษัทฯ ยังคงได้เปรียบในด้านการแข่งขันในหลาย ๆ ด้าน เช่น
ยังคงได้รับการคุ้มครองจากมาตรการ การทุ่มตลาดของรัฐบาล
ความยืดหยุ่นและรวดเร็วในการกำหนดราคาขายสินค้า ตลอดจนความรวดเร็วในการส่งมอบสินค้า
และบริการหลังการขาย ทั้งนี้ โดยบริษัทฯ ยังคงมีการร่วมกับลูกค้าในการพัฒนาผลิตภัณฑ์
ผ่านศูนย์วิจัยของบริษัทฯ อย่างต่อเนื่อง

  2.4.2 ตลาดเหล็กกล้าไร้สนิมรีดเย็นมีอัตราการเติบโตสูง

ประเทศไทยและภูมิภาคอาเซียนเป็นหนึ่งในภูมิภาคที่มีอัตราการเติบโตของเศรษฐกิจสูงสุดในโลก
ซึ่งอุตสาหกรรมเหล็กกล้าไร้สนิมรีดเย็นเป็นอุตสาหกรรมที่แปรผันโดยตรงกับภาวะทางเศรษฐกิจ ทั้งนี้
เนื่องจากเหล็กกล้าไร้สนิมรีดเย็นเป็นวัตถุดิบที่สำคัญเพื่อใช้ในการผลิตอุปกรณ์อื่นๆ อีกมากมาย เช่น
เครื่องมือสำหรับอุตสาหกรรมครัวเรือน อุตสาหกรรมอาหาร อุตสาหกรรมก่อสร้าง และ
อุตสาหกรรมรถยนต์ เป็นต้น
นอกจากการที่อุตสาหกรรมเหล็กกล้าไร้สนิมรีดเย็นมีการแปรผันโดยตรงกับภาวะทางเศรษฐกิจแล้ว
ประเทศไทยยังเป็นประเทศที่บริโภคเหล็กกล้าไร้สนิมรีดเย็นในปริมาณที่ต่ำ คือ 2.34
กิโลกรัมต่อคนต่อปี ในปี 2547 เมื่อเทียบกับ ญี่ปุ่น และ เกาหลีใต้
ซึ่งมีปริมาณการบริโภคเหล็กกล้าไร้สนิมรีดเย็น 8.0 กิโลกรัมต่อคนต่อปี และ 15.37
กิโลกรัมต่อคนต่อปี ตามลำดับ ดังนั้น
ตลาดเหล็กกล้าไร้สนิมรีดเย็นในประเทศไทยยังมีศักยภาพที่จะเติบโตได้อีกมาก
ในฐานะที่เป็นผู้ผลิตเหล็กกล้าไร้สนิมรีดเย็นรายเดียวในประเทศไทย
บริษัทฯจะได้รับผลประโยชน์โดยตรงจากการเพิ่มขึ้นของการบริโภคดังกล่าว
โดยบริษัทฯคาดว่าตลาดเหล็กกล้าไร้สนิมรีดเย็นในภูมิภาคจะเติบโตประมาณร้อยละ 10 ต่อปี

  หมายเหตุ ข้อมูลการบริโภคเหล็กกล้าไร้สนิมรีดเย็นของปี 2548 อยู่ในระหว่างการประมวลผล
  (เป็นข้อมูลของต่างประเทศ) แต่บริษัทฯ คาดว่าข้อมูลการบริโภคเหล็กกล้าไร้สนิมรีดเย็นของปี
  2548 จักไม่เปลี่ยนแปลงจากปี 2547 ที่กล่าวข้างต้นมากนัก

  2.4.3 โรงงานและกระบวนการการผลิตที่ทันสมัย

โรงงานของบริษัทฯประกอบไปด้วยเครื่องจักรและอุปกรณ์การผลิตที่มีความทันสมัยทางเทคโนโลยี
นอกจากนี้
บริษัทฯยังได้ดำเนินการติดตั้งระบบการทดสอบคุณภาพทุกขั้นตอนการผลิตอย่างละเอียดโดยวิศวกร
ช่างเทคนิค ผู้ชำนาญการ เพื่อให้มั่นใจว่าผลิตภัณฑ์ของบริษัทฯมีคุณภาพสูง
ได้รับความน่าเชื่อถือและไว้วางใจจากลูกค้า โดยผลิตภัณฑ์ของบริษัทฯมีคุณภาพตามมาตรฐานสากล
JIS AISI และ Euronorm
ประกอบกับห้องปฏิบัติการที่เพียบพร้อมด้วยอุปกรณ์ตรวจสอบคุณภาพทั้งการตรวจสอบเชิงกลและใช้กล้องวิเคราะห์โครงสร้าง
เพื่อให้มั่นใจได้ในระบบควบคุมคุณภาพมาตรฐานสากลสูงสุด
ทำให้โรงงานและกระบวนการการผลิตเหล็กกล้าไร้สนิมของบริษัทฯทันสมัยและมีประสิทธิภาพสูงสุด
เทียบเท่ากับคู่แข่งในต่างประเทศ

  2.4.4 การถ่ายทอดและสนับสนุนทางด้านเทคโนโลยีจากผู้ผลิตเหล็กรายใหญ่ของโลก

กลุ่มอาร์ซิลอร์ซึ่งเป็นกลุ่มผู้ถือหุ้นที่ได้ร่วมก่อตั้งบริษัทฯและเป็นผู้ผลิตเหล็กกล้าและเหล็กกล้าไร้สนิมที่ใหญ่รายหนึ่งของโลก
ได้ดำเนินการถ่ายทอดและสนับสนุนทางด้านเทคโนโลยีทางด้านการผลิตที่ทันสมัยและมีประสิทธิผลให้กับบริษัทฯมาโดยตลอด
ทั้งนี้ บริษัทฯ ผู้บริหาร และ พนักงาน ได้รับการถ่ายทอดความรู้ เทคโนโลยี และ ความชำนาญ
ในการผลิตและจำหน่ายเหล็กไร้สนิมรีดเย็นจากกลุ่มอาร์ซิลอร์ มากกว่า 10 ปี
ซึ่งได้ส่งผลให้บริษัทฯมีความสามารถในการผลิตเหล็กไร้สนิมรีดเย็นที่มีคุณภาพสูง
มีความหลากหลายในรูปแบบผลิตภัณฑ์ และมีต้นทุนในการผลิตที่ต่ำ ทั้งนี้
การที่บริษัทฯมีต้นทุนการผลิตที่ต่ำ ถือได้ว่าเป็นข้อได้เปรียบในการแข่งขันของบริษัทฯที่สำคัญ อนึ่ง
แม้ว่ากลุ่มอาร์ซิลอร์จะได้ขายหุ้นในบริษัทฯแล้ว
บริษัทฯก็ยังได้รับการสนับสนุนจากกลุ่มอาร์ซิลอร์อย่างต่อเนื่อง ผ่านทางสัญญาทางธุรกิจต่างๆ เช่น
สัญญาจัดซื้อม้วนเหล็กไร้สนิมรีดร้อน สัญญาแต่งตั้งตัวแทน
และสัญญาให้บริการคำแนะนำและจัดหาบุคลากร นอกจากนี้
บริษัทฯก็ได้พัฒนาศูนย์การวิจัยและพัฒนาของบริษัทฯเองเพื่อเพิ่มศักยภาพในการผลิตให้สูงขึ้นอีกด้วย

  2.4.5 สถานะทางการเงินที่แข็งแกร่ง

บริษัทฯมีสถานะทางการเงินที่แข็งแกร่ง โดย ณ สิ้นปี 2548
บริษัทฯไม่มีเงินกู้ยืมที่มีข้อผูกพันทางด้านดอกเบี้ย และมีกำไรจากการดำเนินงานเท่ากับ 347
ล้านบาท นอกจากนี้
บริษัทฯยังมีความสามารถในการสร้างกระแสเงินสดที่สูงโดยจะเห็นได้ว่าบริษัทฯมีกระแสเงินสดจากการดำเนินงานที่
857 ล้านบาทในปี 2548

2.5 เป้าหมายการดำเนินธุรกิจ

2.5.1 เพิ่มส่วนแบ่งการตลาดและปริมาณการจำหน่ายเหล็กกล้าไร้สนิมรีดเย็นในประเทศ

บริษัทฯคาดว่าตลาดเหล็กกล้าไร้สนิมรีดเย็นในประเทศจะมีอัตราการเติบโตที่สูง
ดังนั้นบริษัทฯมีเป้าหมายที่จะเพิ่มส่วนแบ่งการตลาดของเหล็กกล้าไร้สนิมรีดเย็นในประเทศให้สูงขึ้นเพื่อที่จะเพิ่มกำไรของบริษัทฯเนื่องจากส่วนต่างราคา
(metal margin) จากการจำหน่ายผลิตภัณฑ์ในประเทศสูงกว่าส่วนต่างราคา (metal margin)
จากการจำหน่ายผลิตภัณฑ์ในต่างประเทศ
โดยจะเห็นได้ว่าส่วนแบ่งการตลาดของเหล็กกล้าไร้สนิมรีดเย็นในประเทศของบริษัทฯ
โดยเฉพาะอย่างยิ่งผลิตภัณฑ์เหล็กกล้าไร้สนิมชนิดที่บริษัทผลิตได้เพิ่มจากร้อยละ 42 ในปี 2540
เป็นร้อยละ 75.4 ของตลาดในส่วนที่บริษัทฯสามารถผลิตได้ในปี 2548
ซึ่งแสดงให้เห็นถึงความสามารถในการดำเนินธุรกิจและขยายตลาดของบริษัทฯ ทั้งนี้
บริษัทฯจะดำเนินการดังกล่าวโดยใช้ความได้เปรียบจากการเป็นผู้ผลิตเหล็กกล้าไร้สนิมรีดเย็นรายเดียวในประเทศ
ซึ่งทำให้บริษัทฯมีความได้เปรียบในการแข่งขันกับคู่แข่งทั้งในด้านของคุณภาพสินค้าและการให้บริการ

นอกจากนี้
บริษัทฯยังมุ่งที่จะสนับสนุนให้มีการเพิ่มปริมาณการใช้เหล็กกล้าไร้สนิมรีดเย็นในประเทศไทย ทั้งนี้
เนื่องจากปริมาณการใช้เหล็กกล้าไร้สนิมรีดเย็นในประเทศไทยยังเป็นสัดส่วนที่น้อยเมื่อเทียบกับปริมาณการใช้เหล็กกล้าไร้สนิมรีดเย็นในต่างประเทศ
ดังนั้น
บริษัทฯจึงมีเป้าหมายที่จะพัฒนาอุตสาหกรรมเหล็กกล้าไร้สนิมรีดเย็นในประเทศไทยเพื่อสนับสนุนให้มีการใช้งานเพิ่มมากขึ้น
โดยบริษัทฯมีนโยบายในการที่จะพัฒนาระบบอุตสาหกรรมปลายน้ำ (downstream industry)
ของอุตสาหกรรมเหล็กไร้สนิมรีดเย็นในประเทศให้เติบโตมากยิ่งขี้นเพื่อให้มีปริมาณบริโภคในประเทศมากยิ่งขึ้น
ทั้งนี้เนื่องจากบริษัทฯจะสามารถขยายปริมาณการจำหน่ายในอนาคตได้อีกหากอุตสาหกรรมปลายน้ำของอุตสาหกรรมเหล็กไร้สนิมรีดเย็นในประเทศเพิ่มมากขึ้น

โดยที่ผ่านมา บริษัทฯได้มีการเริ่มดำเนินการร่วมกับ ผู้ประกอบการเหล็กกล้าไร้สนิมในประเทศญี่ปุ่น
เพื่อการขยายสัดส่วนการขยายเข้าสู่กล่มอุตสาหกรรมรถยนต์โดยเฉพาะอย่างยิ่งในประเทศไทยให้มากยิ่งขึ้นโดยบริษัทฯเชื่อว่า
บริษัทฯจะมีความคล่องตัวในการดำเนินธุรกิจกับพันธมิตรญี่ปุ่นมากขึ้น
ซึ่งจะทำให้บริษัทฯสามารถขยายส่วนแบ่งการตลาดให้สูงขึ้นได้ในอนาคต

นอกจากนี้ บริษัทฯได้ร่วมมือกับลูกค้าในการพัฒนาสินค้าให้ตรงตามความต้องการของลูกค้า และ
ได้มีการลงทุนในการวิจัยและพัฒนาการใช้เหล็กกล้าไร้สนิม
อีกทั้งบริษัทฯยังได้มีการส่งเสริมการให้ความรู้ความเข้าใจเกี่ยวกับคุณสมบัติและการประยุกต์ใช้เหล็กกล้าไร้สนิม
โดยการจัดสัมมนา การฝึกอบรม รวมทั้งการวิจัย และการศึกษาความเป็นไปได้ของโครงการ
ให้กับผู้ประกอบการ นักศึกษา ช่างเทคนิค และวิศวกร
ซึ่งบริษัทฯเชื่อว่าแนวทางดังกล่าวจะสามารถกระตุ้นการใช้เหล็กไร้สนิมในประเทศไทยให้เพิ่มขึ้นได้อีกทางหนึ่ง
รวมไปถึงการที่ทาง บริษัทฯมีความมุ่งมั่นที่จะเพิ่มอัตราการขยายตัวของการบริโภคเหล็กกล้าไร้สนิม
โดยการเพิ่มการมูลค่าของผลิตภัณฑ์ให้แก่กลุ่มอุตสาหกรรมของธุรกิจขนาดกลางและขนาดย่อม (SME)
เพื่อให้ผลิตภัณฑ์มีการแพร่หลายในรูปแบบต่างๆ และเป็นการสนับสนุนแนวนโยบายในการสร้างอาชีพ
รวมถึงอัตราการขยายตัวของการใช้ผลิตัณฑ์เหล็กกล้าไร้สนิมของทางบริษัทฯที่เพิ่มมากขึ้น

ผลสืบเนื่องมาจากการที่บริษัทฯ ตัดสินใจเพิ่มกำลังการผลิตขึ้นอีก 100,000 ตันต่อปี (จาก
200,000 ตันต่อปี เป็น 300,000 ตันต่อปี) ตามที่กล่าวมาแล้วข้างต้น ซึ่งทำให้บริษัทฯ
สามารถผลิตเหล็กไร้สนิมรีดเย็นได้หลากหลายชนิดขึ้น (Product Variety)
เพื่อสนองความต้องการของลูกค้า ยังผลให้บริษัทฯสามารถเพิ่มส่วนแบ่งการตลาดมากกว่า 75%
ที่มีอยู่ในปัจจุบัน

  2.5.2 การขยายฐานลูกค้าในต่างประเทศให้มีความหลากหลายมากยิ่งขึ้น

ปัจจุบัน บริษัทฯมีการส่งออกผลิตภัณฑ์เพื่อจำหน่ายให้กับลูกค้าประมาณ 30
ประเทศทั่วโลกโดยผ่านตัวแทนการจำหน่ายของบริษัทฯ
โดยบริษัทฯมีเป้าหมายที่จะขยายฐานลูกค้าให้มีมากขึ้น นอกจากนี้
บริษัทฯยังมุ่งที่จะเน้นการจำหน่ายในตลาดของสินค้าที่มีลักษณะเฉพาะมากขึ้น (niche market)
เพื่ออัตรากำไรที่สูงขึ้น และเพื่อลดผลกระทบจากการแข่งขันที่รุนแรงในตลาดของสินค้าประเภททั่วไป
(mass products)

นอกจากนี้ บริษัทฯยังมีเป้าหมายที่จะขยายฐานลูกค้าในภูมิภาคอาเซียน ทั้งนี้
เนื่องจากตลาดอาเซียนเป็นตลาดที่มีศักยภาพสูง โดยมีประชากรมากกว่า 600 ล้านคน
และในตลาดอื่นที่มีความต้องการสินค้าที่มีมูลค่าเพิ่มสูง (value added products)
ซึ่งได้แก่ตลาดในประเทศออสเตรเลีย ภูมิภาคตะวันออกกลาง และ ภูมิภาคอเมริกาเหนือ
โดยภายหลังจากการเปลี่ยนแปลงโครงสร้างการถือหุ้นของบริษัทฯ บริษัทฯยังคงมีการทำสัญญา
Reinstated Exclusive Agency Agreement
กับกลุ่มอาร์ซิลอร์เพื่อเป็นตัวแทนจำหน่ายในต่างประเทศของบริษัทฯต่อไป
ซึ่งจะทำให้การจำหน่ายของบริษัทฯเป็นไปอย่างต่อเนื่อง ทั้งนี้
กลุ่มอาร์ซิลอร์เป็นกลุ่มที่มีเครือข่ายการจำหน่ายเหล็กกล้าไร้สนิมครอบคลุมอยู่ทั่วโลก

  2.5.3 มุ่งเน้นการให้บริการลูกค้า

บริษัทฯสามารถเพิ่มความสามารถในการแข่งขันกับผู้จำหน่ายรายอื่นๆ
โดยบริษัทฯสามารถตอบสนองความต้องการของลูกค้าได้อย่างต่อเนื่อง เช่น
การที่บริษัทฯสามารถส่งมอบสินค้าที่มีคุณภาพมาตรฐานสากล
การที่บริษัทฯสามารถส่งมอบสินค้าที่ตรงต่อเวลาและลดระยะเวลาสั่งสินค้าของลูกค้า
จึงทำให้บริษัทฯสามารถลดต้นทุนในส่วนของสินค้าคงคลังให้กับลูกค้า
นอกจากนี้บริษัทฯยังมุ่งมั่นที่จะพัฒนาสินค้าให้ตรงตามความต้องการของลูกค้าอย่างต่อเนื่อง

นอกจากนี้
บริษัทฯยังได้มีการตั้งศูนย์วิจัยไทยน๊อคซ์ซึ่งจะทำให้บริษัทฯสามารถวิจัยและพัฒนาการผลิตสินค้าในรูปแบบอื่นๆ
เพื่อตอบสนองความต้องการของลูกค้าได้อย่างเป็นระบบ

  2.5.4 เพิ่มประสิทธิภาพการผลิต

บริษัทฯมุ่งที่จะเพิ่มประสิทธิภาพและลดต้นทุนการผลิตโดยการดำเนินการภายใต้โปรแกรม “TPM
Plus”
โดยโครงการดังกล่าวเป็นโครงการในการดำเนินกระบวนการผลิตเพื่อให้เกิดประสิทธิภาพสูงสุดและลดต้นทุนการผลิต
ซึ่งบริษัทฯได้เริ่มปรับปรุงกระบวนการผลิตตามโครงการดังกล่าวตั้งแต่2545
ซึ่งบริษัทฯคาดว่าจะสามารถเพิ่มประสิทธิภาพของกระบวนการผลิตได้อย่างสูง
โดยปัจจุบันบริษัทฯสามารถปรับปรุงประสิทธิภาพได้แล้วมากกว่าร้อยละ 90 ของผลการศึกษา

จากผลของการศึกษาการเพิ่มประสิทธิภาพการผลิตนี้ ก็เป็นอีกเหตุผลหนึ่งที่ทำให้บริษัทฯ
ตัดสินใจเพิ่มกำลังการผลิต ขึ้นอีก 100,000 ตันต่อปี (จาก 200,000 ตันต่อปี เป็น 300,000
ตันต่อปี) ซึ่งทำให้บริษัทฯ สามารถแก้ปัญหา bottleneck ในกระบวนการผลิต ยังผลให้บริษัทฯ
สามารถใช้ประโยชน์เครื่องจักรส่วนอื่นที่เกี่ยวเนื่องเพิ่มขึ้นอย่างมีประสิทธิผล